text: À ceste chançon respondi
   Li rois, et tout li autre aussi ;
   Car tout erent en desirrier
   De Clarmondine festiier
   Si tost que trouvée l'aront.
   Lors à primes joie feront.
   De ce orent grant volenté.
   Tant ont par le jardin alé,
   Que les dames ont encontrées,
   Dont moult i ot de tormentées
   De ce que trouvée n'avoient
   Cele k'à veöir desiroient.
   Mais de li nouvele ne sorent
   Nesune, et ne pourquant orent
   II fois le jardin traversé,
   L'une dou lonc, l'autre dou lé.
  